b"\n_START_ARTICLE_\nNewton (unitat)\n_START_SECTION_\nDefinici\xc3\xb3\n_START_PARAGRAPH_\nUn newton \xc3\xa9s igual a la quantitat de for\xc3\xa7a necess\xc3\xa0ria en el buit per a donar a una massa d'un quilogram una acceleraci\xc3\xb3 d'1 metre/segon\xc2\xb2._NEWLINE_Aix\xc3\xb2 es pot expressar matem\xc3\xa0ticament com:_NEWLINE__NEWLINE_Aquesta definici\xc3\xb3 es basa en la relaci\xc3\xb3 entre forces i acceleracions que es despr\xc3\xa8n de la segona llei de Newton:_NEWLINE_On F \xc3\xa9s la for\xc3\xa7a, a \xc3\xa9s l'acceleraci\xc3\xb3 i m la massa. Si es representa l'equaci\xc3\xb3 de la for\xc3\xa7a, substituint amb magnituds del Sistema Internacional queda:_NEWLINE_El newton \xc3\xa9s la unitat de for\xc3\xa7a del SI, \xc3\xa9s una unitat derivada at\xc3\xa8s que es defineix en funci\xc3\xb3 d'altres unitats._NEWLINE_At\xc3\xa8s que el pes \xc3\xa9s una mesura de la for\xc3\xa7a entre dos objectes deguda a la gravetat, el newton \xc3\xa9s tamb\xc3\xa9 una mesura del pes, v\xc3\xa0lida en un punt donat. Una massa d'un quilogram t\xc3\xa9 un pes aproximat de 9,81\xc2\xa0newtons. La llegenda explica que Isaac Newton es va inspirar en la caiguda d'una poma per desenvolupar la seva teoria de la gravitaci\xc3\xb3 i per una coincid\xc3\xa8ncia curiosa el pes d'una poma petita \xc3\xa9s aproximadament un newton: un objecte d'una massa de 101,94\xc2\xa0grams pesa 1\xc2\xa0newton a la superf\xc3\xadcie de la Terra._NEWLINE_Una altra definici\xc3\xb3 de Newton, \xc3\xa9s que pot considerar-se la for\xc3\xa7a que proporciona un impuls a ra\xc3\xb3 d'1 kg\xc2\xb7m/s. Aix\xc3\xb2 vol dir que si s'aplica permanentment una for\xc3\xa7a d'1 newton a un cos puntual de massa 1 kg, cada segon, la velocitat s'incrementar\xc3\xa0 en 1 m/s. _NEWLINE_Al llenguatge com\xc3\xba, no cient\xc3\xadfic, s'acostuma a confondre la massa, que es mesura en quilograms, amb el pes, que s'ha de mesurar en newtons. Sabent que una massa d'un quilogram pesa aproximadament 10 N a la superf\xc3\xadcie de la Terra (9,81\xc2\xa0N \xc3\xa9s el valor que s'utilitza habitualment si es considera que l'acceleraci\xc3\xb3 de la gravetat, g, \xc3\xa9s de 9,81\xc2\xa0m/s\xc2\xb2), es pot admetre que 1 quilogram-for\xc3\xa7a o quilopond (una antiga unitat de pes que participa d'aquesta confusi\xc3\xb3) \xc3\xa9s pr\xc3\xa0cticament equivalent a 10 N en c\xc3\xa0lculs quotidians o d'enginyeria, sempre que no requereixen certa precisi\xc3\xb3.\n_START_SECTION_\n\xc3\x9as habitual dels quilonewtons en la construcci\xc3\xb3\n_START_PARAGRAPH_\nSovint els quilonewtons es fan servir per reflectir el valor de subjecci\xc3\xb3 de seguretat de ganxos, \xc3\xa0ncores i altres eines de la ind\xc3\xbastria de la construcci\xc3\xb3. Tamb\xc3\xa9 se'ls utilitza en les especificacions de l'equipament d'alpinisme. Es poden anunciar en quilonewtons (kN) tant la c\xc3\xa0rrega de treball segura en refer\xc3\xa8ncia a la tensi\xc3\xb3 mec\xc3\xa0nica i la tensi\xc3\xb3 tallant._NEWLINE_1 kN equival a una c\xc3\xa0rrega de 101,97162\xc2\xa0quilograms, per\xc3\xb2 multiplicar el valor en quilonewtons per 100 tamb\xc3\xa9 \xc3\xa9s un bon m\xc3\xa8tode de c\xc3\xa0lcul.\n_START_SECTION_\nEmpenyiment\n_START_PARAGRAPH_\nLes caracter\xc3\xadstiques dels motors de reacci\xc3\xb3 donen valors d'empenyiment en quilonewtons, per tal de mesurar les prestacions propulsives d'una planta de pot\xc3\xa8ncia per a una aeronau."